hu hu hu it pt hu hu hu en hu uk hu hu hu hu en et hu hu hu hu hu hu hu hu hu hu hu hu hu hu sv hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu zh hu zh hu en hu ja hu hu hu hu hu hu en en es es es es en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu it pt hu hu hu hu hu hu eo hu hu hu hu hu
Magyar retró a Puskin moziban
Írta: MoziNéző | 2010,dec,7 | Filmhírek | 0 |
Ismét kivételes előadásokkal szeretnénk kedveskedni a moziszerető és a különleges moziélményeket kedvelő közönség számára. Kizárólag a Puskin mozi műsorán, korlátozott számú előadásban lesz látható Papp Gábor Zsigmond legújabb ‘Retrója’, a Magyar retró, melynek alapját a Budapest retrókhoz és a Balaton retróhoz hasonlóan a Kádár-korszak reklám- és híradófilmjei képezik. E mellett a rendező további három, már korábban elkészített, de csak most publikált művét is műsorra tűzte a Puskin mozi, melyek szintén a korszak lenyomatát képezik számunkra:
– A kollégium végnapjai (1996)
– A birodalom iskolája (2004)
Mindegyik előadás kedvezményes helyárral látogatható:
Magyar retró (magyar, Papp G.Zs.) 12-14-ig 18.30 (helyár 800 Ft)
A kollégium végnapjai (magyar) 11-én 15.30 (helyár 600 Ft)
Sihedernyi koromban (magyar) 11-én 16.45 (helyár 600 Ft)
A birodalom iskolája (magyar) 11-én 18.00 (helyár 600 Ft)
A kollégium végnapjai Eötvös Collegium 1945-1950
A film a nagyhírű intézmény elsorvasztását és bezárását mutatja be. A kollégium története azt modellezi, hogy 47-48-ban hogyan ment végbe a baloldali fordulat a kis közösségekben, hogyan rendeztek „mini Rajk-per”-eket a kis létszámú, de annál hangosabb kommunista csoportok vezetésével. A film tisztelgés Keresztury Dezső és a kollégium a szellemisége előtt, amely csak a racionalitás és az esztétikum értékeiért tudott lelkesedni, politikai ideológiákért nem.
Szereplők: Keresztury Dezső, Kosáry Domokos, Benyhe János, Lator László, Fodor András, Domokos Mátyás, Szász Imre, Réz Pál, Sas Elemér, Gyapay Gábor, Mihályi Gábor, Miklós Pál, Bodnár György, Vekerdi József
Rendező-riporter: Papp Gábor Zsigmond Operatőr: Kiss Róbert HSC Operatőr II: Szepesi Gábor Vágó: Kékesi Attila Hang: Kósa László Zene: Darvas Ferenc Gyártásvezető: Majoros József Producer: Kulcsár Györgyi Gyártó: Unió Civilis Képműhely 1996. 59 perc
Sihedernyi koromban Gorkij Iskola 1946-1956
A Gorkij Iskola 1945-ben alakult szovjet követségi iskolaként a fasori Andrássy-palotában. 1947-től kezdett kiegészülni a Szovjetunióból hazatért kommunista emigránsok gyerekeivel. Itt tanultak Révai József fiai, Farkas Mihály lánya és Rákosi Mátyás nevelt fia is. Furcsa módon, noha kitalálói az iskolát káderképzőnek szánták, mégis számos, később ellenzékivé vált gondolkodó került ki a Gorkijból, mint például Kiss János, Márkus György, Halász Péter.
Szereplők: Komoróczy Géza, Kende János, Sztevanovity Zorán, Schiffer Pál, Halász Péter, dr. Bán Éva, Birman Erzsébet, Háy György, Farkas Renáta, Garai László, Tímár Györgyné
Rendező-riporter: Papp Gábor Zsigmond Operatőr: Csukás Sándor HSC Hang: Balázs Gábor HSE Vágó: Kékesi Attila Zene: Darvas Ferenc Gyártásvezető: Kolpaszky Tamás Producer: Schiffer Pál Gyártó: Hunnia Filmstúdió 2000. 58 perc
A birodalom iskolája A budapesti Német Birodalmi Iskola 1908-1944
A Német Birodalmi Iskolában az oktatás nagyon magas színvonalon, német nyelven folyt, de emellett a diákok tanultak magyart, angolt, franciát és latint is. A tanárok egy része még a weimari Németország demokratikus szellemiségét hozta magával, más része a 30-as években épp a hitlerizmus elől menekülve kérte külföldi iskolába helyezését. Így az a furcsa helyzet állt elő, hogy a hitleri Németország távoli végvárában liberális, anti-náci szellem uralkodott.
Szereplők: Atkáry Arisztid, Ernst Kleinschmidt, Beate Fütterer, Fehérvári Mária, Horváth Klári, Kende Éva, Kornai János, Sigmund Lust, Rényi Marianne, Sattler Tamás, Székely Éva
Rendező-producer: Papp Gábor Zsigmond Szerkesztő: Hegyes Katalin Operatőr: Dobóczi Balázs Zene: Darvas Ferenc Hang: Boros Csaba Vágó: Breitner Tamás Gyártó: Bologna Film 2003. 57 perc
Milyen ember a magyar? Ezt az egyszerűnek tűnő kérdést az internacionalizmust hirdető Magyarországon először a hatvanas évek végén lehetett a sajtóban feltenni. A válaszok a legkülönfélébbek voltak. A háziasszonyok szerint fáradt, szótlan és az otthoni munkában nem vesz részt. Az orvosok szerint elhízott, cukorbajos és folyamatosan panaszkodik. A külföldiek szerint bajuszos és nem beszél nyelveket. A püspöki kar szerint már-már kapitalista módon élvhajhász. Az újságírók és dokumentumfilmesek szerint pedig mérhetetlenül lusta.
Fejezetek: 1. A magyar munkás 2. A magyar gazda 3.A magyar turista 4. A magyar vircsaft
Rendező-producer: Papp Gábor Zsigmond Forgatókönyv: Tamási Miklós Vágó: Bartos Bence Zenei szerkesztő: Kürti Kristóf Narrátorok: Máté Gábor és Vallai Péter Bologna Film 2010. 52 perc
Előző Sporthorgászat (Pescuit sportiv) 2007
Következő Narnia Krónikái – A Hajnalvándor útja 3D (The Voyage of the Dawn Treader) 2010
Salma Hayek nem győzte püfölni Beniciót
Szlovén Filmnapok a Toldi Moziban
Szász jános legújabb filmje: A nagy füzet
Csepel mozi – “Szükség van Csepelen mozira!”
Válaszolj Kilépés a válaszból
Az e-mail-címet nem tesszük közzé. A kötelező mezőket * karakterrel jelöltük
Új filmek | Mozi, film hírek
Bevisz a barikádok mögé a Blokád hosszú előzetese
AVATAR: Még egy hétig látható, és ismét a legsikeresebb film Magyarországon!
Egy szép reggelen (Un beau matin) 2022
A művészet templomai: Napóleon 200 (2022)
Mozi, film, színészek, rendező…
3D ADS Service Kft akciófilm amerikai film Angol film Animációs film Arnold Schwarzenegger Big Bang Media Brad Pitt Bruce Willis Budapest Film Cirko Film családi film dokumentumfilm dráma előzetes filmforgatás filmhír Francia film Freeman Film Fórum Hungary horror InterCom kalandfilm Magyar film mozi mozihír Mozinet mozinézők nyereményjáték Német film Olasz film Oscar pletyka poszter Pro Video Film romantikus vígjáték sci-fi thriller Tom Cruise UIP Duna Film Vertigo Média Vertigo Média Kft. videó vígjáték
Új filmek | Mozi, film hírek
Bevisz a barikádok mögé a Blokád hosszú előzetese
AVATAR: Még egy hétig látható, és ismét a legsikeresebb film Magyarországon!
Egy szép reggelen (Un beau matin) 2022
A művészet templomai: Napóleon 200 (2022)
Elegant Themes által tervezett | Powered by WordPress